**פרויקט גמר – מצגת**

**מבנה מצגת הפרויקט**

להלן רשימת הנושאים שיש לכסות במצגת.

חובה לכסות נושאים אלו. מעבר לכך – יש לכם חופש מוחלט.

**מבוא 5%**

הצגת חברי הצוות

הארגון שבו מיושם הפרויקט (הצגה, מבנה ארגוני, סביבה עסקית, מטרות, מתחרים, פרמטרים כמותיים)

אם מדובר במערכת שאיננה לארגון - מי קהל היעד.

**ייזום ומצב קיים 20%**

תאור קצר של המצב הקיים.

תאור ה**בעיות** שמערכת המידע אמורה לפתור או ה**צרכים** שהיא באה לתת להם מענה.

לכל בעיה הצג הבעיה, הסיבה והתוצאה.

לכל צורך הסבר את התועלת שבסיפוק הצורך.

**המערכת החדשה 50%**

תיחום המערכת:

טבלת תתי המערכות. לכל תת-מערכת רשימת כל ה use cases שבה.

(אופציונלי: מה מחוץ לתיחום המערכת)

אם יש ממשקים למערכות אחרות (חיצוניות או פנימיות) – תארו אותם ברמה העקרונית.

בחרו את ה Use case **החשוב (והמורכב) ביותר** במערכת ועבורו:

תאור מפורט (ברמת הפירוט הנדרשת במסמך האפיון)

מבנה ויזואלי של המסך/ים ל Use case זה

תאור מודל המחלקות.

* דגש על כל הקשרים הנכונים בין המחלקות. (הציגו עד 5 מאפיינים עיקריים)

תאור מודל הנתונים הטבלאי – אם במערכת הרבה טבלאות התרכזו בעיקריות !!

**היבטי ניהול 5%**

עלות המערכת

ניתוח עלות תועלת

**סרטון אב טיפוס של המערכת –15%**

**סיכום 5%**

חיזרו אל מול הבעיות/צרכים שהצגתם בתחילת המצגת ושכנעו שהמערכת שאתם מתכננים אכן תפתור אותן.

ראו רשימה זו כמסגרת כללית (**האחוזים מציינים הצעה לחלוקת הזמן הפנימית**).

בהצלחה,

יוסי.

**קוים מנחים למצגת הפרויקט**

(סוגיות שתתלבטו בהן)

*1. מי קהל היעד ששומע את המצגת ?*

אני אחבוש שני כובעים: האחד של ההנהלה של הארגון עבורו המערכת או המממן של הפ, והשני של המרצה שלכם.

כמרצה שלכם ארצה להיווכח שהבנתם איך מנתחים בעיות, איך מציגים Use case , מודל מחלקות ומבנה מודל נתונים בכלים שלימדנו אתכם – בצורה הכי מדויקת ונכונה.

כהנהלת הארגון, ארצה לדעת מהי הפונקציונליות של המערכת, מהי עלות המערכת, מתי נקבל את המערכת והאם זה בכלל משתלם לנו.

למרות האמור, אל תצאו מהנחה שקהל היעד מכיר את הארגון: ספרו עליו, הסבירו את הסביבה העסקית שלו ואת המושגים היחודיים (אם ישנם) בעולם התוכן שלו.

*2. פונטים. צבעים ושאר בעיות*

אין דבר יותר פאטטי מעבודה שהשקעתם בה מאמץ אדיר, ובסוף – פשוט לא רואים אותה.

פונטים: לפחות גודל 20 point.

צבע: גם אם הכל נראה סביר בבית על ה PC, בדקו לפני המצגת, בתנאי אמת ועם המקרן – דברים שרואים מפה לא רואים משם !

*3. מצגת זה לא דו"ח (או סיפור)*

הכלל – כתוב משפטים קצרים מאד – bullets – עליהם תוכל לדבר בפירוט.

*4. שפת הגוף*

זה עולם ומלואו, והקורס לא נועד ללמד אתכם טכניקות מצגת. אבל – לפחות דבר אחד: דברו אל הקהל. אל תעמדו עם הפנים ללוח, ומידי פעם תזכרו שיש קהל.

אם אתם צריכים להסתכל במה שכתוב, עמדו מאחורי ה PC, היישירו מבט לקהל, ומידי פעם – לגיטימי ! – תשפילו מבט ל PC.

*5. פירוטכניקה, אנימציה, בדיחות, יחסי ציבור ושאר גימיקים*

במשורה ...

*6. לו"ז המצגת*

לכל צוות מוקצות 30 דקות ברוטו. תכננו מצגת נטו של כ-30 דקות.

**מנהלה**

1. עד לתחילת המושב, על כל צוות לדאוג שמצגתו תהיה מותקנת על מחשב הכיתה.

2. כל צוות ידפיס עותק של המצגת (בפורמט 2 שקפים בדף) ושל **מסמך האפיון** ויגישו אלי עם תחילת המושב.

3. **בסיום המפגש יחולקו תעודות סיום לכל הזכאים**

משוב על הפרויקט יישלח בהמשך לכתובת הדוא"ל שלכם, עם סיום בדיקת הפרויקט

שימו לב - מנסיון שנים עברו ☹:

**כל חוקי מרפי עושים יחד אחת נגדכם**: בואו עם גיבויים, שילחו את העבודה ב mail, אל תדפיסו בלילה האחרון וכו'.

לו"ז

|  |  |  |  |  |  |
| --- | --- | --- | --- | --- | --- |
|  | **הפרויקט** | **שעה** |  |  |  |
| 1 | ניהול תנועה | 17:30 | ליעד דה-גרציה | דורון ברטקובסקי | שמואל כהן |
| 2 | אמדוקס | 18:00 | ישראל דהן | עינב שוקר | יהונתן מדמוני |
| 3 | Boxit | 18:30 | נועם מדר | אלינור טל | דנה שמידט |
| 4 | ניהול הזמנות | 19:0 | גיא | שלומי |  |
| 5 | ניהול מדבקות | 19:30 | צפריר אקשטיין | עינב איוונוב |  |
| 6 | בילינג ליצרני חשמל פרטי | 20:00 | רוני מורן | יוחאי אטון |  |
| 7 | בייבי סיטר | 20:30 | מורן שמש, רפאל, ערן וידר |  |  |
|  |  |  |  |  |  |